Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 101

1. A kommunikációs stratégia két fõ célja A kommunikációs stratégia két fõ célja: — Sikeres EU-tagság A sikeres tagság elõfeltétele, hogy a magyar társadalom felkészülten lépjen be az Európai Unióba. A KS célja ezért magára az EU-tagságra való felkészítés és felkészülés. A kommunikációnak olyan készségek kialakítását kell segítenie, amelyek a csatlakozásig tartó felkészülésben és a csatlakozás utáni érvényesülésben egyaránt fontosak. A KS idõszakában ezért az interaktív információs stratégia a meghatározó. — Személyes azonosulás a magyar EU-tagsággal Az EU-csatlakozással Magyarország történelmi válaszúthoz érkezik. A csatlakozáshoz nélkülözhetetlen az állampolgárok döntése. A népszavazással a társadalom minden tagja döntési helyzetbe kerül. Ez a döntés nem jöhet létre személyes érintettség, érzelmi kötõdés nélkül. A kommunikációs stratégiának segítenie kell az állampolgárok azonosulását az európai értékrenddel. A két fõ cél megvalósítása érdekében a kommunikációs stratégia a felkészülést és az önálló véleményformálást segíti elõ értékek, érvek és érdekek alapján, az érintettség tudatosításával és az érzelmi azonosulással (az 5É). 1.1. Sikeres EU-tagság Az EU-tagság ténye nem egyenlõ a sikeres tagsággal. A sikeres tagság feltétele, hogy a társadalom érintett csoportjai és az egyének tisztában legyenek azzal, hogy a tagság számukra: — milyen hatásokkal jár, — milyen lehetõségeket teremt, és — milyen feladatokat kell elvégezniük a siker érdekében. A fentiek ismerete jelenti a felkészülést a tagságra, a siker garanciáját. A KS-nek ezt a felkészülést kell minden eszközzel segítenie. Egyrészt tudatosítania kell a felkészülés fontosságát, másrészt biztosítania kell az ehhez szükséges információkat és azok hatékony feldolgozásának lehetõségeit. A sikeres tagság feltételeinek megismertetése csoportspecifikus tájékoztatást tesz szükségessé, amely csak a kommunikációs stratégia kormányzati decentralizációja és társadalmasítása (civil, szakmai-érdekképviseleti és regionális decentralizáció) révén érhetõ el. Emellett elengedhetetlen az Országgyûlés, a pártok és az egyházak EU-kommunikációjával való egyeztetés is. Az információk feldolgozásának érték- és érdekközpontú szemléleti keretbe kell épülnie. Hangsúlyozni kell: az Európai Unió érték- és érdekközösségen alapul. A közvetlen érdeket és érintettséget kiemelõ értékközpontú kommunikáció reális felkészülést és megalapozott támogatottságot tud biztosítani. Eközben hátteret ad az EU teremtette elõnyök kihasználásához is az ország, a régió, a helyi közösség, a társadalmi csoport és az egyén életének szintjén egyaránt. Az 1990-es évek elejétõl alapvetõen külpolitikai, diplomáciai értelmezési keret jellemezte az EU-csatlakozással kapcsolatos kommunikációt. Természetes, hogy az integráció külpolitikai ügyként, majd diplomáciai tárgyalássorozatként jelent meg. A részletes tartalmi kérdések, egyes társadalmi csoportokat érõ hatások azonban fokozatosan elõtérbe kerültek. A kommunikációs stratégia feladata ennek a folyamatnak a kiteljesítése. A társadalmi és ágazati szempontok megjelenését a kommunikációban explicitebbé kell tenni. 1.2. Személyes azonosulás a magyar EU-tagsággal Az EU-csatlakozás korszakhatár Magyarország történetében. Ez a történelmi változás elképzelhetetlen érzelmi elkötelezõdés nélkül. Az EU-kommunikáció fontos eleme a személyes azonosulás elõsegítése. Az egyéni döntési helyzet fontosságának hangsúlyozása elõsegíti ezt az azonosulást. Ilyen súlyú történelmi döntést a társadalom lehetõ legnagyobb részvételével kell meghozni. A kommunikációs stratégiának ezért mozgósítania kell a tagságról szóló népszavazáson való részvételre. A KS arra buzdítja az állampolgárokat, hogy gyakorolják demokratikus jogaikat a történelmi jelentõségû, Magyarország jövõje szempontjából döntõ fontosságú népszavazáson. Az EU-tagság melletti elkötelezõdés az európai értékrenddel való azonosulást jelenti. A kommunikációs stratégiának segítenie kell az állampolgárok azonosulását az európai értékrenddel. Az EU alapértékei — biztonság (béke, közbiztonság, környezeti biztonság, szociális biztonság), demokrácia, jólét, növekvõ életszínvonal, gazdasági és szociális kohézió (sikeres felzárkózási példák), minõségi termék- és szolgáltatáskínálat — mind olyan értékek, amelyek a magyar lakosság, a magyar választópolgárok számára is a meghatározó prioritások. 2002/151/II. szám A csatlakozással megerõsödik a magyar társadalomban az európai országok közösségéhez való tartozás érzése. A KS célja e folyamat segítése. Ehhez a kommunikációnak tudatosítania kell: „mit kapok, és mit adok a közösségnek.” Mindez erõsíti az európai és nemzeti identitást, és az európai közösséghez tartozás érzését, és ezen belül a nemzeti értékek megismertetésének lehetõségét. A csatlakozással Magyarország mindennapjaiban az eddigi hagyományos belpolitikai-külpolitikai tematikai megosztottság mellett megjelenik egy harmadik terület, az európai közösségi szféra. Ebben újradefiniálódik a belügyek és külügyek fogalma, amennyiben jelentõs részüket csak közösségi kontextusban lehet értelmezni. Ez a változás a kormányzati, a közpolitikai és állampolgári szinten is megjelenik. (Például Magyarország bekapcsolódik az EU-döntéshozatalába, a magyar állampolgárok gyakorolják uniós állampolgári jogaikat, megválasztják Európai Parlamenti képviselõiket.) A kommunikációnak a harmadik szféra megjelenésére, az abban való otthonos mozgásra fel kell készítenie a társadalmat. Az érzelmi elkötelezõdés szükséges a népszavazáson való részvételhez. A cél azonban az, hogy az érzelmi kötõdés folyamatos és hosszú távú maradjon. Ezért fontos, hogy a népszavazási részvételre való mozgósítás ne párosuljon meggyõzésre irányuló kampánnyal. Az elõnyök túlzott hangsúlyozása ugyanis csodaváráshoz vezethet. Az EU-tagság önmagában nem automatikus megoldás, hanem folyamat, eszköz a korábban vázolt alapértékek megvalósítására. Az intenzív meggyõzési kampány komoly veszélyeket hordoz. Ilyen elsõsorban a csatlakozás utáni erõteljes kiábrándulás. A tartós támogatottságot a valós ismereteken alapuló támogatás biztosításával lehet elérni. Ehhez szükséges a csatlakozásból származó elõnyök volumenével és/vagy jelentkezésének idõpontjával kapcsolatos irreális illúziók eloszlatása. Ezzel párhuzamosan szükség van a megalapozatlan félelmek megcáfolására is, így a tévhitek (például mák betiltása) eloszlatására. Meggyõzés helyett tehát hiteles tájékoztatást kell folytatni a csatlakozás elõnyeirõl és költségterheirõl, valamint az aktív alkalmazkodás és felkészülés feladatairól és ezek értelmérõl. A mozgósítás idõszakát fel kell használni az elérhetõ információs források széles körû népszerûsítésére.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes